Lav et referat af nedenstående tekst:

Tekst:
Nordjyllands Beredskab måtte torsdag eftermiddag strø masser af kattegrus på en vej i nærheden af Østervrå. Under en omlæsning af en sættevogn vippede en ramte op og lavede hul på en lastbils dieseltank, og det betød, at 750 liter dieselolie løb ud på jorden. Uheldet skete torsdag eftermiddag klokken 14 ved en entreprenørvirksomhed på Hjørringvej nordvest for Østervrå. - Vi kom hurtigt ud og fik strøet kattegrus, som kunne absorbere dieselolien. Olien var løbet nedad en bakke og var blevet spredt over en strækning på cirka 100 meter, fortæller indsatsleder Bo Isaksen fra Nordjyllands Beredskab i Frederikshavn. Beredskabet arbejdede på stedet i små to timer, hvorefter oprydningsopgaven blev overgivet til Frederikshavn Kommune. Kommunen har spredt salt på vejen, som er en sidevej til hovedvejen. Efterfølgende er det planen, at den forurenede jord i vejrabatten skal graves op. - Entreprenøren har selv en rendegraver, så han var med til at begrænse skaderne ved at reagere hurtigt, efter at uheldet var sket, siger Bo Isaksen. Indsatslederen oplyser, at der ikke er større vandløb i nærheden af det sted, hvor forureningen skete, så dieselolien har ikke spredt sig videre end til rabatten langs vejen.

Referat:
Et uheld under en omlæsning af en sættevogn resulterede torsdag eftermiddag i, at der gik hul på en lastbils dieseltank. 750 liter dieselolie løb ud på jorden.